Hääkarkuri

Hääkarkuri () on George Stevensin ohjaama yhdysvaltalainen musikaalikomediaelokuva, joka sai ensi-iltansa vuonna 1936. Hääkarkurin pääosissa ovat Fred Astaire ja Ginger Rogers. Elokuva on kuudes Astairen ja Rogersin yhteinen elokuva. Elokuvan sivurooleissa ovat muun muassa Helen Broderick, Victor Moore, Eric Blore ja Georges Metaxa, ja sen elokuvamusiikista ja -sanoituksista vastasivat Jerome Kern ja Dorothy Fields. Hääkarkuri perustuu Erwin S. Gelseyn tarinaan Portrait of John Garnett, jonka pohjalta Howard Lindsay ja Allan Scott laativat käsikirjoituksen. Pandro S. Berman toimi elokuvan tuottajana ja Hermes Pan koreografina. Hääkarkuri kertoo tanssijasta, joka myöhästyy omista häistään ja lopulta rakastuu tanssinopettajaan.

Tanssikriitikot Arlene Croce, John Mueller ja Hannah Hyam pitävät Hääkarkuria Astairen ja Rogersin parhaana tanssimusikaalina.Croce, Arlene (1972). The Fred Astaire and Ginger Rogers Book. London: W.H. Allen. .Mueller, John (1986). Astaire Dancing – The Musical Films. London: Hamish Hamilton. .Hyam, Hannah (2007). Fred and Ginger – The Astaire-Rogers Partnership 1934–1938. Brighton: Pen Press Publications. . Hääkarkurissa on neljä tanssia, joita pidetään omien lajiensa mestariteoksina. ”Never Gonna Dancea” usein pidetään Hermes Panin syvällisimpänä saavutuksena, kun taas ”The Way You Look Tonight” voitti parhaan laulun Oscar-palkinnon vuonna 1937. ”The Way You Look Tonight” -kappaleesta tuli Astairen menestynein levytys, joka sijoittui Yhdysvaltain myyntilistojen kärkeen vuonna 1936.

Vuonna 1999 Hääkarkuri oli Entertainment Weeklyn julkaisemassa sadan parhaan elokuvan luettelossa. Vuonna 2004 Hääkarkuri valittiin ”kulttuurisesti, historiallisesti tai esteettisesti merkittävänä” elokuvana säilytettäväksi Kongressin kirjaston National Film Registryyn. Vuoden 2007 American Film Instituten 100-vuotissarjan 100 parasta elokuvaa -listauksessa Hääkarkuri pääsi sijalle 90.

Juoni

John ”Lucky” Garnett (Fred Astaire) on uhkapeluri ja tanssija, joka myöhästyy omista häistään. Loukkaantunut Margaret-morsian (Betty Furness) ja suuttunut Margaretin isäpuoli (Landers Stevens) asettavat Garnettille ehdon: jos hän onnistuu ansaitsemaan 25 000 dollaria, hän saa toisen mahdollisuuden avioitua. Garnettista tuleekin hääkarkuri, kun hän rakastuu kauniiseen Penny-nimiseen tanssinopettajaan (Ginger Rogers).

Näyttelijät

Musikaalinumerot
MusikaalinumerotKappaleTanssija(t)Laulaja(t)SäveltäjäSanoittaja ”Pick Yourself Up” Ginger Rogers ja Fred Astaire  Ginger Rogers ja Fred Astaire Jerome Kern Dorothy Fields ”Waltz in Swing Time”  ”Never Gonna Dance”  Fred Astaire ”A Fine Romance”  Ginger Rogers ja Fred Astaire ”The Way You Look Tonight”  Fred Astaire ”Bojangles of Harlem”  Fred Astaire ja kuoro 

Elokuvan lopussa Astaire ja Rogers laulavat lyhennetyt versiot kappaleista ”A Fine Romance” ja ”The Way You Look Tonight” samanaikaisesti muutetuilla sanoilla. Kappeleiden melodioita on hieman muutettu siten, että kappaleet sopivat hyvin toisiinsa.

Tuotanto
Fred Astaire vietti melkein kahdeksan viikkoa elokuvan tanssien valmistautumiseen. Säveltäjä Jerome Kern palkattiin laatimaan seitsemän laulua elokuvaan. Hän neuvotteli 50 000 dollarin palkan ja tietyn prosenttiosuuden tuotosta.

Hääkarkuria kuvattiin työnimillä I Won’t Dance ja Never Gonna Dance. Myös nimeä Pick Yourself Up harkittiin elokuvan nimeksi. Yhteensä elokuvalle harkittiin viittätoista eri nimikettä. Vaikka elokuva sijoittuu New Yorkiin, se kuvattiin kokonaisuudessaan Kalifornian Los Angelesissa ja studiossa. Hääkarkurin tuotanto alkoi 11. toukokuuta 1936 ja päättyi 31. heinäkuuta 1936. Elokuvan budjettina oli 886 000 dollaria,Richard Jewel, "RKO Film Grosses: 1931–1951", Historical Journal of Film Radio and Television, Volume 14; Nro. 1, 1994 s. 55 ja RKO Radio Pictures toimi elokuvan tuotantoyhtiönä.

”Never Gonna Dance” -musikaalinumeron huipentumasta otettiin yhteensä 47 ottoa yhden päivän aikana. Musikaalinumero vaati Ginger Rogersilta monta vaativaa tanssipyörähdystä. Rogersin jalat vuotivat verta, kun huipentuma saatiin kuvattua onnistuneesti.

Julkaisu ja vastaanotto
Hääkarkurin Yhdysvaltain ensi-ilta oli 27. elokuuta vuonna 1936 New Yorkissa, jonka jälkeen elokuva pääsi maanlaajuiseen teatterilevitykseen 4. syyskuuta. Los Angelesin ensi-ilta oli 22. syyskuuta. Suomessa elokuva sai ensi-iltansa 21. huhtikuuta vuonna 1937. RKO Radio Pictures toimi elokuvan levittäjänä Yhdysvalloissa.

Ilmestyessään Hääkarkuri oli sekä arvostelu- että yleisömenestys. Kriitikot ylistivät erityisesti Ginger Rogersin roolisuoritusta ja tanssiesityksiä.Mueller, John (1986). Astaire Dancing – The Musical Films; s. 103. London: Hamish Hamilton. . Kuitenkin kriitikot arvostelivat elokuvan juonta.John Mueller, s. 101: "tarinassa on epäjohdonmukaisuuksia, epäuskottavuutta, päähänpistoja, sivuuttamisia ja järjettömyyttä"; Arlene Croce, s. 102 ja Hannah Hyam, s. 46: "katkonaisuutta juonessa" Nykyään kriitikot pitävät Hääkarkuria Rogersin ja Astairen parhaimpana elokuvana. Rotten Tomatoes -sivuston mukaan kriitikoiden arvosteluista täysi sata prosenttia on myönteistä perustuen 20 arvosteluun.

Ilmestymisvuonnaan Hääkarkuri tuotti 1 624 000 dollaria Yhdysvalloissa ja Kanadassa ja 994 000 muualla maailmassa. Elokuva tuotti maailmanlaajuisesti 2 618 000 dollaria ja toi tuotantoyhtiö RKO:lle voittoja 830 000 dollarin edestä.

Palkinnot ja palkintoehdokkuudet
Palkinnot ja palkintoehdokkuudetVuosiPalkintoKategoriaEhdokasTulos1937 Oscar-palkinto  Paras laulu  Jerome Kern (sävellys)Dorothy Fields (sanoitukset)   Paras tanssiohjaus  Hermes Pan  

Vuosina 2005 ja 2006 Hääkarkuri oli ehdokkaana kahteen Satellite-palkintoon parhaista klassikkoelokuvan DVD-julkaisuista.

Muut julkaisut
Yhdysvalloissa Hääkarkuri julkaistiin ensimmäisen kerran VHS:nä vuonna 1992. Turner Entertainment julkaisi elokuvan VHS:nä vuonna 1999 ja Warner Bros. vuonna 2000. Hääkarkuri restauroitiin, ja se julkaistiin Yhdysvalloissa DVD:nä ensimmäisen kerran 16. elokuuta 2005. Elokuva on julkaistu DVD:nä myös useissa Astaire ja Rogers -kokoelmissa.

Lähteet

Aiheesta muualla



 Hääkarkuri Yhdysvaltain elokuvainstituutin sivuilla 
 Hääkarkuri Rotten Tomatoesin sivuilla 
 Hääkarkuri TCM Movie Databasessa 
 Hääkarkuri Reel Classicsin sivustolla 

Luokka:Vuoden 1936 yhdysvaltalaiset elokuvat
Luokka:Yhdysvaltalaiset elokuvamusikaalit
Luokka:Yhdysvaltalaiset komediaelokuvat
Luokka:Yhdysvaltalaiset mustavalkoelokuvat
Luokka:George Stevensin ohjaamat elokuvat